L'Ajuntament d'Alaquàs rendeix homenatge a les persones majors de la ciutat
10/10/2005 14:46:00

# L'Ajuntament d'Alaquàs rendeix homenatge a les persones majors de la ciutat

*   10/10/2005 14:46:00
*   [Imprimir](#)
*   Compartir
*    https://www.alaquas.org/documento.asp?id\_do=9690

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9690%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20rendeix%20homenatge%20a%20les%20persones%20majors%20de%20la%20ciutat)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9690/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9690/9690_Form_4.jpg)](https://www.alaquas.org/ficheros/documentos/2005/2/9690/9690_Form_10.jpg "<a href='https://www.alaquas.org/ficheros/documentos/2005/2/9690/9690_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs rendeix homenatge a les persones majors de la ciutat</a>")

Maria Pitel Escobar i Juan Pedro Bermúdez Oliver han estat els protagonistes d'enguany

Un any més, aprofitant la celebració del Dia del Soci organitzat per l'Associació de Jubilats i Pensionistes, l'Ajuntament d'Alaquàs ha volgut retre homenatge a algunes de les persones més majors d'Alaquàs per tal de reconèixer la seua trajectòria personal com a veïns i veïnes de la ciutat i oferir-los un dia especial en què també se senten els protagonistes.

L'acte es va celebrar el divendres 7 d'octubre al claustre del Castell d'Alaquàs, on van acudir centenars de persones entre familiars, amics i veïns, que decidiren acompanyar els homenatjats en aquest dia tan especial. L'Alcalde d'Alaquàs, Jorge Alarte, acompanyat per la Regidora de la Tercera Edat d'Alaquàs, Camila Álvarez, va tindre l'honor de parlar de la trajectòria d'aquestes persones.

La primera protagonista de la vesprada va ser Maria Pitel Escobar, nascuda a la província de Badajoz en l'any 1908. Als seus 97 anys, els que la coneixen diuen que continua conservant moltes de les seues virtuts, caracteritzant-la com a "treballadora, carinyosa i amb una memòria prodigiosa". A continuació, es va rendir homenatge a Juan Pedro Bermúdez Oliver, natural de Ciudad Real. Té 98 i és pare de 6 fills, a més de tindre 14 néts i 9 besnéts. 

L'Alcalde d'Alaquàs, després de felicitar-los i homenatjar-los, els va obsequiar a una placa recordatòria d'aquest acte i un obsequi en què es recullen algunes de les imatges més emotives de la seua vida personal.  
   
A continuació, les i els presents van poder gaudir d'un concert a càrrec de la Rondalla Mestre Serrano, inclòs dins de la programació per a celebrar el Dia del Soci.

Els actes de la gran festa dels jubilats i pensionistes d'Alaquàs, el Dia del Soci, una celebració tradicional per a les persones majors, van continuar al llarg de tot el dissabte. Com sempre, centenars de persones van formar part dels diferents tallers proposats i van acudir als actes per a gaudir de la programació festiva. A les 9 del matí hi va haver una missa en sufragi pels socis morts i a les 12 hores es va realitzar el lliurament dels diplomes i de les medalles per a totes les persones participants en les activitats organitzades al llarg de tota la setmana, així com en l'exposició, els jocs i el concurs literari.

La gran festa va arribar el dissabte per la vesprada. A les 14 hores hi va haver un dinar seguit d'un espectacle musical i un vi d'honor per a tancar les celebracions. En l'acte es va destacar la presència de l'Alcalde d'Alaquàs, Jorge Alarte i la Regidora de la Tercera Edat, Camila Álvarez, que van oferir també unes paraules d'agraïment a totes les persones participants.